cyanic-selkie/wikianc huggingface dataset:
ఇంద్రపాల నగరం
ఇంద్రపాల గుట్ట
నాగవరం గ్రామానికి ఈశాన్యాన, తుమ్మెలగూడెం గ్రామానికి ఉత్తరాన మూసీనదిని ఆనుకొని ఒక ఎత్తైన గుట్ట సుమారు మైలు పొడవునను, అరమైలు వెడల్పునను వ్యాపించి ఉంది. తూర్పు వైపు విశాలముగను, పడమర కొంత భాగము విశాలముగను ఉండి మధ్యభాగము ఎత్తుగను, గోపురాకారముగను ఉంది. గుట్టపైన కోట కట్టబడిఉన్నది. ఇట్టి దానిని గిరిదుర్గ అంటారు. ఇది విష్ణుకుండినుల నాటిది. కోటకు 12 బురుజులున్నవి. కోటకు దగ్గరలో ఒక కోనేరు ఉన్నది దీనినే ఈనుగుల బావి అంటారు. ఇచట పెద్ద పెద్ద ఇటుకులు, రాళ్ళు, ఇండ్ల పునాదులు, రెండు గజంజుల ఎత్తు, పెద్ద గోడలు, శిథిలమైన గదులు ఉన్నాయి. గోపురాకారముగా ఉన్న శిఖరమును ఎక్కుటకు మెట్లుకలవు. గుట్టపైన ఎల్లమ్మ గుడి ఉంది. అచటనే పరశురాముడు పాదాలు ఉన్నాయి. గుట్ట పైకి వెళ్ళు మార్గములో 12 స్తంభముల మంటపము, దానికి ఇరువైపులా అరుగులు ఉన్నాయి. మంటప ద్వారము సింహమువలె ఉంది.
గుట్టపైన ఒక శివాలయము ఉంది. అది కొండపైగల రెండు పెద్దరాతిగుండ్లచే, దాని యంతట అదే ప్రకృతిసిద్ధముగా వెలసినట్లున్నది. శివలింగము నల్లరాతితో మలచబడింది. లింగము ఎత్తు రెండు అడుగులు. ఒక రాతిగుండుపై మరియొకరాతిగుండు నిలిచి దేవాలయముగా రూపుదిద్దుకొని అతి సహజముగా ఉంది. శివాలయములో నున్న పెద్ద రాతిగుండు వెనుక భాగమునందొక తెలుగు శాసనము చెక్కబడింది. శివాలయమునకు ఎదురుగా ఒక పురాతన మంటపము ఉంది. దీనిని ఆనుకొని పలు కోనేరులు ఉన్నాయి. శివాలయమునకు ఎదురుగా ఒక శిలాశాసనము ఉంది. ఇది శిథిలమైనది. శివాలయమునకు ఆనుకొని మరికొన్ని శిధలమైన దేవాలయములు ఉన్నాయి. ఇక్కడ మూసీ నదికలోనికి దిగుటకు దారి ఉంది. ఇంద్రపాల గుట్టకు, కొంచెం దూరములో మూసీనదిలో గుట్టకు ఎగువ భాగమున ఒక పరుపు బండపై 101 శివలింగములు చెక్కబడినవి.
పంచలింగేశ్వరాలయం
ఈ ఆలయము ఈ నగరంలో ఉంది. ఇది రాతితో నిర్మించబడింది. ఆలయగోపురము మాత్రము ఇటుక సున్నము కలిపి నిర్మించబడింది. ఇంద 5 ఆలయములు కలిపియే ఉన్నాయి. 40 స్తంభములు గల గర్భగుడి, విశాలమై సాధారణ శిల్పముతో నొప్పారుచున్నది. ఇందు నంది మహమ్మదీయుల దురంతరములకు గురియైనది. తల నరికివేయబడెను. ఆలయమంతయు జీర్ణించి పోయింది. అయినను ఆలయత్వమును కోల్పోలేదు. ముఖ్యమైన ఆలయములోని లింగము తప్ప మిగిలినవి భిన్నించినవి. ఆలయమునకెదురుగా రెండంతస్తుల మండపమున్నది. గాలి గోపురముపై నున్న మండపమునకు నాలుగు స్తంభములు, క్రింది మండపమునకు ఆరు స్తంభములు ఉన్నాయి. ఆలయమునకు చేరువున ఉత్తరభాగమున నాలుగు స్తంభములతో నిర్మించబడిన విశాలమైన మంటపము ఉంది. అది వివాహ మంటపము. ఆలయమునకు ముందు ఎడమవైపున కోనేరు ఉంది. దాని ప్రక్కన శిలాశాసనము ఉంది. ఆ శాసనము తెల్ల రాతిపై చెక్కబడి ఉంది. అక్షరములన్నియు చెదిరి పోయినవి.
దేవాలయమునకు ఈశాన్యమున మరియొక శిలాశాసనము ఉంది. దాని ఎత్తు ఎనిమిది అడుగులు. శాసనమందలి అక్షరములు చెదిరిపోయినవి. ఇక్కడే ఒక మసీదు ఉంది. అది నూతనముగా కట్టబడింది.
వేంకటేశ్వరాలయం
పంచలింగేశ్వరాయలయమునకు పశ్చిమమున కొంచెం దూరములో ఉత్తర దిశాభిముఖముగా ఈ ఆలయము ఉంది. ఇది జీర్ణావస్థలో ఉంది. ఇది రాతితో కట్టబడింది. ఆలయముయొక్క ముందర భాగము 16 స్తంభములతో నిర్మింపబడింది. ఆలయ సింహద్వారము 6 స్తంభములచే నిర్మించబడింది. ఇక్కడ ఉన్నా శాసనములు తెలుగులో చెక్కబడినవి. అక్షరములు చెదిరి పోయినవి.
మూలాలు
వర్గం:తెలంగాణ చారిత్రిక ప్రదేశాలు
ఎం. రామనాథం నాయుడు
'''ఎం. రామనాథం నాయుడు''' మొగరాల రామనాథం నాయుడు సాహిత్యకారుడు, రచయిత, సాహిత్య విశ్లేషకుడు, ఆచార్యుడు.
బాల్యం - విద్యాభ్యాసం
ఎం. ఏ., ఎం. ఫీల్., బి.ఇడి, పి హెచ్. డి.చేశారు. ఉన్నత విద్య, ప్రాథమిక విద్య రాయల్పాడు పాఠశాలలో కొనసాగింది. ప్రభుత్వ డిగ్రీ కాలేజ్, ముళబాగిలు (కర్నాటక) లొ డిగ్రీ చదివారు. బెంగుళూరు విశ్వవిద్యాలయం, బెంగుళూరు.నుండి పి.జి. (తెలుగు) ఉత్తీర్ణులయ్యారు. "చిత్తూరు జిల్లాలోని జానపద ఐతిహ్యాల " పై పరిశోధన చేసి 1999 వ సంవత్సరం అప్పటి గవర్నర్ శ్రీమతి రమాదేవిగారి చేతుల మీదుగా పిహెచ్.డి. పట్టాను శ్రీ ఎం. రామనాథం నాయుడు అందుకున్నారు. పుంగనూరు తాలుకా జానపద ఐతిహ్యాలు-పరిశీలన అనే ఎం.ఫిల్. చేశారు తెలుగు ఆచార్యులుగా తెలుగు శాఖాధ్యక్షులుగా 28 సంవత్సరాలుగా పనిచేస్తున్నారు.
కుటుంబం
రామనాథం నాయుడు తల్లి ఎం. మంగమ్మ, తండ్రి ఎం. సీతారామయ్య నాయుడు, రామనాథం నాయుడు 01-06-1967లొ మొగరాలలో జన్మించారు.
తెలుగు శాఖ ఏర్పాటు
కర్నాటక రాష్ట్రంలో రాచనగరిగా ఖ్యాతి గడించిన మైసూరు విశ్వవిద్యాలయంలో ఐసిసి & సిఇలో తెలుగు శాఖను 1994వ సంవత్సరంలో ప్రారంభించారు. అప్పుడు శ్రీ ఎం. రామనాథం నాయుడు తెలుగు విభాగానికి అధ్యాపకులుగా నియమితులయ్యారు. అప్పుడు బి.ఎ. / బి.కాం. తరగతులలో ' తెలుగు ' ఒక భాషగా వుండేది. తర్వాత కర్నాటక ప్రభుత్వం 1996 వ సంవత్సరం ఐసిసి & సిఇని మైసూరు విశ్వవిద్యాలయం నుంచి వేరు చేసి "కర్నాటక రాష్ట్ర సార్వత్రిక విశ్వవిద్యాలయం"గా మార్చి స్వతంత్ర ప్రతిపత్తిని కల్పించింది. ఈ సార్వత్రిక విశ్వవిద్యాలయం " ఉన్నత విద్య అందరికీ అందుబాటు " అని ", ఇంటింటికీ ఉన్నత విద్య " అనే లక్ష్యంతో ఏర్పడింది. నాటి చిన్న సంస్థ నేడు బృహత్ విశ్వవిద్యాలయంగా రూపొంది, లక్షల మంది విద్యార్థులకు ఉన్నత విద్యను అందిస్తోంది. ఈ విశ్వవిద్యాలయం కర్నాటకలోనే కాక దేశంలోని ఇతర రాష్ట్రాలలోను, ఇతర దేశాలలోనూ వివిధ కోర్సుల్ని అందిస్తోంది. ఆన్లైన్ ద్వారా కూడా కోర్సుల్ని ప్రారంభించి దేశంలోనే అత్యుత్తమ స్థానాన్ని దక్కించుకుంది. బి.ఎ. / బి.కాం. తరగతులలో తెలుగును ఒక భాషగా తీసుకొని చదివే విద్యార్థులకు అవసరమైన, సులభమైన పాఠ్యాంశాల్ని పెట్టించి, వ్యావహారిక భాషలో సిద్ధ పాఠాల్ని తయారు చేయించి పాఠ్యాంశ సమన్వయకర్తగా, ప్రశ్నా పత్రాలు తయారీలో ఎంతో నియమ నిబద్ధతతో రామనాథం నాయుడు పనిచేశారు. శ్రీ ఎం. రామనాథం నాయుడు తెలుగు శాఖాధ్యక్షులుగా పనిచేస్తూ విశ్వవిద్యాలయం అధికారులతో ఎంతో నమ్మకంగా వుండి పరీక్షా విభాగంలోని చీఫ్, డిప్యూటీ చీఫ్, ఫ్లయింగ్ స్క్వాడ్, కస్టోడియన్, కోడింగ్ ఆఫీసర్, ట్యాబులేటర్, కోఆర్డినేటర్ వంటి ఎన్నో రహస్య కార్యాల్ని ఎంతో సమర్థవంతంగా నిర్వహించారు. డా. ఎం రామనాథం నాయుడు ఎం.ఏ. తెలుగును ప్రారంభించాలని శతవిధాలా ప్రయత్నించారు. కాని ఫలితం దక్కలేదు. కర్నాటకలో తెలుగు ఎందుకని నిరుత్సాహపరిచారు. అయినా పట్టు వదలని విక్రమార్కుడిలా విశ్వవిద్యాలయం అధికారులతో ఈ విషయం గురించి అవకాశం దొరికినప్పుడల్లా ప్రస్తావించేవారు. విశ్వవిద్యాలయం అధికారులు చెప్పిన పని కాదనకుండా విధేయతతో చేసుకుంటూ వెళ్ళేవారు. ఇటు తెలుగు విభాగం, అటు అడ్మినిస్ట్రేషన్ పనుల్ని అణుకువగా, సమర్థవంతంగా చేయడం గమనించిన అప్పటి కులపతి ' ఆచార్య వివేకరై గారు 2010లో ఎం.ఏ. తెలుగును ప్రారంభించడానికి అనుమతి ఇచ్చారు. 2014 సంవత్సరం తెలుగు ఎం.ఏ. మొదటి బ్యాచ్ ఉత్తీర్ణులయ్యారు. ఎం.ఎ. తెలుగులో మంచి మార్కులతో ఉత్తీర్ణులైన విద్యార్థులకు ప్రోత్సాహకంగా శ్రీ బండి ఆదినారాయణరెడ్డి గారు వి.వి.లో రెండు బంగారు పతకాల్నివారి పేరిట నెలకొల్పారు. 10-5-2014వ తేదీ వి.వి. ప్రాంగణంలో కర్నాటక గవర్నరు సమక్షంలో జరిగిన 14 వ స్నాతకోత్సవంలో తెలుగు విద్యార్థులు తమ పట్టాల్ని అందుకున్నారు. అక్కడే శ్రీ బండి ఆదినారాయణరెడ్డి గారి బంగారు పతకాల్ని కూడా గవర్నరు చేతులమీదుగా విద్యార్థులకు అందజేశారు.
పరిశోధనలు
డా. ఎం. రామనాథంనాయుడుగారు తెలుగు భాషకు సంబంధించిన వివిధ విషయాలపై దాదాపు 50 పరిశోధనా వ్యాసాల్ని రాసి వివిధ పత్రికల్లో ప్రచురింపజేశారు.కర్నాటకలోని తెలుగు విద్యార్థులకు కర్నాటక ప్రభుత్వం ప్రచురించే తెలుగు పాఠ్యపుస్తకాల తయారీలో నాయుడుగారు తన వంతు కృషి చేశారు.వివిధ విశ్వవిద్యాలయాల ఎం.ఫిల్ మరియు పిహెచ్.డి. సిద్ధాంత గ్రంథాలను 170 కి పైగా పరిశీలించి, నివేదికలు పంపడం జరిగింది.దాదాపు 40 పరిశోధనా విద్యార్థులకు అధ్యక్షులుగా వుండి, మౌఖిక పరీక్షను నిర్వహించడం జరిగింది.జాతీయ, అంతర్జాతీయ (దాదాపు 160 ) సదస్సులలో పాల్గొని పరిశోధనాత్మక పత్రాలను సమర్పించడం జరిగింది.దాదాపు 60 పై చిలుకు కవి సమ్మేళనాలలో పాల్గోని యువ కవులకు తెలుగు కవిత్వం యొక్క విశిష్టతను కవితలను పఠించడం జరిగింది.దాదాపు 80 కవితలు కవితా సంకలనాలలో ప్రచురితం.దాదాపు 40 పాఠాలు రేడియో కార్యక్రమాలకు రికార్డు చేయడం జరిగింది.బి.ఎ / బి.కాం/ బి.ఎన్.సి / బి.బి.ఎ/ బి.సి.ఎ తెచు భాష మరియు ఎం.ఎ. విద్యార్థులకు ఉత్తమ బోధనా పాఠాలను రచించడం జరిగింది.
ప్రపంచ తెలుగు మహాసభలు
2010 వ సం॥లో తిరుపతి మహా నగరంలో జరిగిన నాల్గవ ప్రపంచ తెలుగు మహాసభలలో పాల్గొని చిత్తూరు జిల్లాలోని ‘ రాజనాల బండ ' అనే విషయంపై ప్రసంగించారు. అలాగే ప్రపంచ తెలుగు సభల ప్రత్యేక సంచికలో నాయుడుగారు రాసిన “ రాయలసీమలోని ఐతిహ్యాలు ' అనే వ్యాసం ప్రచురింపబడింది.ప్రాచ్య వస్తు పరిశోధనా సంస్థ, శ్రీ వెంకటేశ్వర విశ్వవిద్యాలయం తిరుపతి మరియు తిరుమల తిరుపతి దేవస్థానం వారి సహకారంతో 7-1-2014 వ తేదీ నుండి 11-1-2014 వ తేదీ వరకు నిర్వహించిన మహాభారతం పై అంతర్రాష్ట్రీయ సమ్మేళనంలో పాల్గొని ' భారతంలో కర్ణుడు ' అనే విషయంపై ప్రసంగించారు. అలాగే ఆనాటి ఒక సదస్సుకు అధ్యక్షులుగా బాధ్యత నిర్వహించారు. (ఎన్సైక్లోపీడియా ఆఫ్ సౌత్ ఇండియన్ ఫాల్క్లోర్ ) ద్రావిడ విశ్వవిద్యాలయం, కుప్పం వారు ప్రచురించిన ఈ విజ్ఞాన కోశంలో నాయుడుగారు రాసిన 5 పరిశోధనా వ్యాసాలు ప్రచురింపబడ్డాయి. ఇదే విజ్ఞాన కోశాన్ని హంపి విశ్వవిద్యాలయం వారు కన్నడంలో తర్జుమా చేశారు.డా. ఎం. రామనాథం నాయుడు తాను పనిచేస్తున్న విశ్వవిద్యాలయంలో తెలుగువారి కోసం 3 జాతీయ సదస్సుల్ని, 2 వర్క్ షాపులను నిర్వహించారు. రెగ్యులర్ ఎం.ఎ. విద్యార్థులు, పరిశోధక విద్యార్థులు లేకపోయినా తెలుగు భాష కోసం ఒక్కడే నిలబడి, వి.వి.లోని అధికారుల సన్నిహిత సంబంధాలతో, ఎంతో శ్రమకోర్చి తెలుగులోనే జాతీయ సదస్సుల్ని నిర్వహించాలనే పట్టుదలతో 3 సదస్సుల్ని విజయవంతంగా నిర్వహించారు.వి.వి. తెలుగు శాఖ, ద్రావిడ విశ్వవిద్యాలయం, కుప్పం వారి సహాయ సహకారాలతో సాహితీ సమరాంగణ సార్వభౌముడైన శ్రీకృష్ణదేవరాయలపై మైసూరులోని వి.వి. ఆవరణంలో 20-9-2010 న జాతీయ సదస్సును నిర్వహించారు. ఈ సదస్సుకు అప్పటి సార్వత్రిక వి.వి. కులపతి ఆచార్య రంగప్ప అధ్యక్షత వహించగా, అప్పటి ద్రావిడ వి.వి. కులపతి ఆచార్య సి. రమణయ్య సదస్సు ప్రారంభకులుగా విచ్చేశారు. ముఖ్య అతిథిగా సేవా భారత్ ట్రస్టు అధినేత శ్రీ బండి ఆదినారాయణ రెడ్డి విచ్చేసి, తెలుగు విద్యార్థులు ఎం. ఏ.లో అధిక మార్కులు సాధిస్తే, అలాంటి వారికి బంగారు పతకాల్ని అందజేయడానికి లక్ష రూపాయలు విరాళంగా ఇస్తానని వాగ్దానం చేశారు. తన వాగ్ధానాన్ని నిలబెట్టుకున్నారు. ఇందులో కీలకోపన్యాసం ఆచార్య ఆర్వీయస్ సుందరం ఇచ్చారు. డా. ఎం. రామనాథం నాయుడు గారు తన విభాగం తరపున 1-3-2013 వ తేదీన సర్వజ్ఞు'లపై మైసూరులోని వి.వి. ఆవరణలో తెలుగు, కన్నడ విద్యార్థులతో కలసి జాతీయ సదస్సును నిర్వహించారు. ఈ సదస్సుకు వి.వి. కులపతి ఆచార్య ఎం.జి. కృష్ణన్ అధ్యక్షత వహించగా, ముఖ్యఅతిథిగా తెలుగువారైన శ్రీ గురజాల రవీంద్రనాథరెడ్డి, కమీషనరు, ఇన్కంటాక్స్, మైసూరు వారు విచ్చేశారు. కీలకోపన్యాసాన్ని శ్రీ వెంకటేశ్వర విశ్వవిద్యాలయం, తిరుపతి తెలుగు శాఖ అధ్యక్షులు ఆచార్య పేట శ్రీనివాసులు రెడ్డి ఇచ్చారు. వేటూరి ప్రభాకరశాస్త్రి వాజ్మయపీఠం, తిరుమల, తిరుపతి దేవస్థానం సహకారంతో సార్వత్రిక వి.వి. తెలుగు శాఖ అధ్యక్షులైన రామనాథం నాయుడు " వేటూరి ప్రభాకరశాస్త్రిగారిపై వి.వి. ఆవరణంలో 28.2.2013 వ తేదీన జాతీయ సదస్సును నిర్వహించారు. ఈ సదస్సుకు వి.వి. కులపతి ఆచార్య ఎం.జి. కృష్ణన్ అధ్యక్షత వహించగా, ముఖ్యఅతిథిగా తెలుగు ప్రముఖులైన శ్రీ సి.ఎన్ . రెడ్డి హాజరయ్యారు. కీలకోపన్యాసం ఆచార్య వేటూరి ఆనందమూర్తి ఇచ్చారు.
పురస్కారాలు
డా ॥ ఎం. రామనాథం నాయుడు కర్ణాటక రాష్ట్రంలో తెలుగు భాషకు చేస్తున్న కృషిని గుర్తించి, హరిత అసోసియేషన్ పాలమూరు మరియు వేద సంస్కృతి పరిషత్, హైదరాబాద్ వారు 10.12.2013వ తేదీనాడు మహబూబ్నగర్లో ఆ జిల్లా కలెక్టర్ చేతుల మీదుగా ప్రసిద్ధ శాసన పరిశోధకులు, గ్రంథ రచయిత, మూసీ పత్రిక సంస్థాపకుడైన " శ్రీ బి.ఎస్ . శాస్త్రి స్మారక ఆత్మీయ పురస్కారాన్ని అందజేశారు. డా . ఎం . రామనాథం నాయుడు ఎంతో ప్రాచీన చరిత్ర కలిగిన, పడమటి పాళేలలో గొప్పదైన పుంగనూరు ప్రాంతంపై విశేష పరిశోధనలు చేసి " పులినాడు పుంగనూరు ఐతిహ్యాలు " అనే పుస్తకాన్ని ప్రచురించినందులకు తెలుగు భాషా పరిరక్షణ సమితి, పుంగనూరు, చిత్తూరు జిల్లా నారు " తెలుగు వాజ్మయ ప్రగతి రత్నం " అనే పురస్కారంతో రామనాథం నాయుడి దంపతుల్ని ఘనంగా సత్కరించారు. బెంగుళూరు తెలుగుతేజం ప్రధాన సంపాదకులు అయిన బొగ్గవరపు మాల్యాద్రి రామనాథం నాయుడుకు తెలుగుతేజం నాల్గవ వార్షికోత్సవం సభలో " తెలుగుతేజం ఆత్మీయ సత్కారాన్ని అందించారు.వివిధ పుస్తక సంకలనాలలోనూ, సావనీర్ లోనూ, పత్రికలలోనూ, 70 వ్యాసాలు ప్రచురితం చేశారు.
పదవులు
సార్వత్రిక విశ్వవిద్యాలయం తమ విద్యార్థులకు ఉపయోగకరంగా రాష్ట్రంలోని తాలూకా కేంద్రాలలో అధ్యయన కేంద్రాలు, ముఖ్య నగరాల్లో ప్రాదేశిక కేంద్రాల్ని స్థాపించింది. అందులో ధారవాడ ప్రాదేశిక కేంద్రం ఒకటి. దానికి మొదటి ప్రాదేశిక నిర్దేశకుడుగా డా. ఎం. రామనాథం నాయుడి దక్షతకు ప్రతిఫలంగా ఆయనను నియమించింది. నాయుడు గారు తన ప్రాదేశిక కేంద్రం పరిధిలో వున్న 30 అధ్యయన కేంద్రాల సంయోజనాధికారులతో అన్యోన్యంగా కలిసి మెలసి అధ్యయన కేంద్రాలకు, విశ్వవిద్యాలయానికి వారధిగా నిలిచారు.ప్రాదేశిక కేంద్రంలోనే వివిధ కోర్సులకు సంబంధించిన ప్రవేశాలు, సిద్దపాఠాల వితరణ మొదలైన మహత్తరమైన విశ్వవిద్యాలయం నిర్ణయాలతో నాయుడుగారు ఏకీభవించి, శ్రమించి ప్రవేశాల్ని బెంగుళూరు ప్రాదేశిక కేంద్రంతో పోటీ పడేటట్టుగా గణనీయంగా పెంచుకొచ్చారు.ధారవాడ నగరంలో అప్పటి వి.వి. కులపతి ఆచార్య కె. సుధారావు గారి అధ్యక్షతన ఒక సభను ఏర్పాటు చేసి, ఆ సభకు ముఖ్యఅతిథులుగా సీనియర్ జర్నలిస్ట్, స్వాతంత్ర్య సమరయోధుడు శ్రీ పాటీల పుట్టప్పగారిని, చెన్నవీరకణవిని ఆహ్వానించారు. ఆ సభ ఎంతో విజయవంతమైంది. కులపతి, అతిథులు, విద్యార్థులు నాయుడుగారిని ఎంతో మెచ్చుకున్నారు. వి.వి. కులపతి ఆచార్య కె. సుధారావుగారు నాయుడు గారిని సన్మానించారు.1. కర్నాటక రాష్ట్ర సార్వత్రిక విశ్వవిద్యాలయం, మైసూరు. 2. మైసూరు విశ్వ విద్యాలయం, మైసూరు. 3. తుమకూరు విశ్వవిద్యాలయం, తుమకూరు.4. మహారాణి క్లస్టర్ విశ్వవిద్యాలయం, బెంగుళూరు.తెలుగు పాఠ్య ప్రణాళిక అధ్యక్షులుగా, తెలుగు పరీక్షామండళి అధ్యక్షులుగా వ్యవహరించారు.
ప్రసంగాలు
ఆకాశవాణి, బెంగుళూరు కేంద్రం నుండి అనేక తెలుగు పాఠాలను అనేక ఫోన్ - ఇన్ కార్యక్రమం ద్వారా రామనాథం నాయుడు ప్రసంగించారు. సార్వత్రిక విశ్వవిద్యాలయం, మైసూరులోని జ్ఞానవాణి స్టూడియో ద్వారా రామనాథం నాయుడు తెలుగు పాఠాల్ని రికార్డు చేయించి, తెలుగు విద్యార్థుల కోసం వేళాపట్టి ప్రకారం రేడియో ద్వారా ప్రసారం చేయించారు.ఇది తెలుగువారికి విశ్వవిద్యాలయంలో లభించిన అరుదైన గౌరవం. వి.వి.లో ఎంతో మంది సీనియర్ ఆచార్యులు వున్నాడా. ఎం. రామనాథం నాయుడి ప్రవర్తన, దక్షత, పెద్దలపై వున్న గౌరవం లాంటి ఉత్తమ గుణాల్ని గుర్తించిన అప్పటి వి.వి. కులపతి ఆచార్య కె. సుధారావు ఆయనను అధ్యయన కేంద్రాల విభాగానికి డిప్యూటీ రిజిస్ట్రార్గా నియమించారు. ఈ విభాగం కింద 21 ప్రాదేశిక కేంద్రాలు, 130 అధ్యయన కేంద్రాలు వుండేవి. అంతేకాక భారతదేశంలో 80 భాగస్వామ్య సంస్థలు వాటికింద 3000 అధ్యయన కేంద్రాలు వుండేవి. వాటన్నింటినీ నిర్వహించగల బరువైన బాధ్యతను నాయుడుగారికి అప్పగించారు. వాటిని ఎంతో సమర్థవంతంగా ఉత్సాహంగా, ఎవరినీ విసిగించక, ఆయన విసుగు పడక ఓపికతో ఆరు సంవత్సరాల పాటు సేవల్ని అందించారు.
వివేక్ రామ్ చౌదరి
వివేక్‌ రామ్‌ చౌదరి ఇండియన్ ఎయిర్‌ఫోర్స్ అధికారి. ఆయన 30 సెప్టెంబర్ 2021న భారత వైమానిక (ఇండియన్ ఎయిర్‌ఫోర్స్) దళాధిపతిగా భాద్యతలు చేపట్టాడు.
జననం, విద్యాభాస్యం
వివేక్‌ రామ్‌ చౌదరి మహారాష్ట్ర రాష్ట్రం, నాందేడ్ జిల్లా, హద్గావ్ తాలూకా హస్తారా గ్రామంలో జన్మించాడు. ఆయన కుటుంబం చాన్నాళ్ల క్రితమే హైదరాబాద్‌ వచ్చి స్థిరపడింది. ఆయన తండ్రి ఆర్‌జీ చౌదరి రామచంద్రాపురంలోని భెల్‌ ట్రైనింగ్‌ స్కూల్లో సీనియర్‌ ఇన్‌స్ట్రక్టర్‌గా తల్లి సుహాస్‌ చౌదరి హయ్యర్‌ సెకండరీ స్కూల్లో ఉపాధ్యాయురాలిగా పని చేసింది. వీఆర్‌ చౌదరి నేషనల్ డిఫెన్స్ అకాడమీ, డిఫెన్స్‌ సర్వీసెస్‌ స్టాఫ్‌ కాలేజీ, వెల్లింగ్టన్‌ లో విద్యాభాస్యం పూర్తి చేశాడు.
వృత్తి జీవితం
వివేక్‌ రామ్‌ చౌదరి 1982, డిసెంబర్‌ 29న ఇండియన్ ఎయిర్‌ఫోర్స్ లో పైలట్‌గా చేరాడు. ఆయన భారత వైమానిక దళానికి చెందిన వివిధ రకాల ఫైటర్, ట్రైనర్ విమానాలను నడిపాడు. మిగ్ -21, మిగ్ -23 ఎంఎఫ్, మిగ్ -29, సుఖోయ్-30 ఎంకేఐ ఫైటర్ వంటి ఎయిర్‌క్రాఫ్ట్‌లలో సుమారు 3,800 గంటల పాటు ప్రయాణించిన అనుభవం ఉంది. వీఆర్‌ చౌదరి దుండిగల్‌లోని ఎయిర్‌ఫోర్స్‌ అకాడమీ డిప్యూటీ కమాండర్‌గా కొంతకాలం పని చేశాడు.
సి పి బ్రౌన్ పురస్కారం
thumb|సి పి బ్రౌన్ అనువాదం, పరిశోధన, నిఘంటు నిర్మాణాల్లో తెలుగు జాతికి ఎనలేని సేవలందిచిన సి.పి. బ్రౌన్ స్మృత్యర్థం ఈ పురస్కారం నెలకొల్పబడింది. దీనిని తమ్మినేని యదుకుల భూషణ్ గారు నెలకొల్పారు. ప్రతి ఏట ఈ పురస్కారాన్ని (పదివేల నూట పదహారు రూపాయిలు) నవంబరు 24 వ తారీకు ఇస్మాయిల్ గారి సంస్మరణ సభలో ప్రదానం చేస్తారు. 2011 నుంచి ఈ పురస్కారాన్ని పాతిక వేలా నూట పదహార్లకి పెంచారు.
వివేక్ రామ్ చౌదరి
వృత్తి జీవితం
ఆయన ఈస్టర్న్ ఎయిర్ కమాండ్(EAC)కి సెకండ్ ఇన్ కమాండ్‌గా, తరువాత పశ్చిమ ఎయిర్‌ కమాండ్‌ (WAC) కమాండింగ్‌ ఇన్‌ చీఫ్‌గా ఆగస్టు 2020 నుంచి జులై 2021 వరకు పని చేసి, ఎయిర్ స్టాఫ్ డిప్యూటీ చీఫ్‌గా పని చేశాడు. వీఆర్‌ చౌదరి 30 సెప్టెంబర్ 2021న భారత వైమానిక (ఇండియన్ ఎయిర్‌ఫోర్స్) దళాధిపతిగా భాద్యతలు చేపట్టాడు.
సి పి బ్రౌన్ పురస్కారం
ఎంపిక పద్ధతి
1.బ్రౌన్ పురస్కారం అనువాదం,నిఘంటునిర్మాణం,పరిశోధనరంగాల్లో కృషి చేసిన పండితులకే.
2.ఒక్కొక్క ఏడాది ఒక్కొక్క రంగంలో కృషి చేసిన పండితుణ్ణి గుర్తించి గౌరవిస్తారు.
3.గ్రంథానికి సరిపడా వ్యాసాలున్న పక్షంలో దేశి బుక్స్ తరపున గ్రంథాన్ని ప్రకటిస్తారు.
5.ఎంపికలో తుది నిర్ణయం ఐదుగురు సభ్యులున్న కమిటీదే.
బయటి లింకులు
వర్గం:సాహిత్య పురస్కారాలు
రోజ్‌మేరి నూనె
రోజ్‌మేరి నూనె  (రోజ్మేరి) ఒక ఆవశ్యక నూనె.ఒక సుగంధ తైలం.ఈ నూనెను అటు సుగంధ ద్రవ్యంగాను ఇటు ఆయుర్వేద వైద్యంలో ఔషధముగా ఉపయోగిస్తారు.రోజ్‌మేరి నూనె వలన పలు రుగ్మతలను సులభంగా తగ్గించవచ్చును.రోజ్‌మేరి మొక్క యొక్క పుష్పించే పైభాగాలనుండి (అనగా పూలు, పూమొగ్గలు, పూలకాడలు, లేత ఆకులు) స్టీము డిస్టిలేసను ద్వారా ఉత్పత్తి చేస్తారు. రోజ్‌మేరి మొక్క దవనం వంటి ఒక ఓషధీ మొక్క. రోజ్‌మేరి నూనె జ్ఞాపకశక్తి పెంచును.అలాగే శ్వాసకోశ ఇబ్బందులను నివారించును.
రోజ్‌మేరి మొక్క
ఇది లాబీయేటే కుటుంబానికి చెందినది. వృక్షశాస్త్ర పేరు రోజ్మారినస్ అఫిసినలిస్ (రోజ్మారినస్ కోరోనరియమ్ అనికూడా అంటారు). రోజ్‌మేరి మొక్క సతతహరిత పొద.ఇది దాదాపు 1.5 మీటర్ల ఎత్తు (4 అడుగులు) వరకు పెరుగును. సూదులవంటి ఆకారమున్న, గ్రీన్-గ్రే రంగు ఆకులను కల్గి వుండును.పూలు నీలిరంగులోవుండును.
ఈ మొక్క మూలస్థావరం ఆసియా అయినప్పటికి ప్రస్తుతం (2018 నాటికి) ఫ్రాన్స్, తూనిసియా,, యుగోస్లేవియా లలో ఎక్కువగా సాగులో ఉంది. రోజ్‌మేరి పేరు లాటిన్ పదం రోజ్మరినస్ నుండి వచ్చింది.ఈజిప్టులు, గ్రీకులు రోమనులు ఈ ఓషది మొక్కను అరుదైన పవిత్రమైన మొక్కగా భావించేవారు. మధ్య యుగంలో ఇదీ చెడ్డ ఆత్మలను పారద్రోలుటకు ఉపయోగించేవారు, ప్లేగు వ్యాధి నుండి రక్షణకు ఉపయోగించే వారు.ఫ్రాన్సులో అంటు వ్యాధులు ప్రభలిన సమయంలో ఆసుపత్రులలో ఈ మొక్కను కాల్చేవారు. తాజా లేదా ఎండబెట్టిన రోజ్మేరి ఆకులను వంటలకు సువాసన కై చేర్చుతారు.
రోజ్‌మేరి నూనె
రోజ్మెరి నూనె ఒక విశిష్టమైన ప్రత్యేక వాసన కల్గి ఉంది.పారదర్శకమైన నూనె.నీటి వంటి స్నిగ్థత కల్గి ఉంది.రోజ్‌మేరి తైలంలో చాలా రసాయన సమ్మేళనాలు (ఆల్కహాలులు, కీటోనులు, పినోల్స్, టెర్పినోలు వంటివి) వున్నవి, అంతేకాదు ప్రధాన రసాయన సమ్మేళనాలు కార్నోసోల్, కార్నోసిక్ ఆమ్లం, ఉర్సోలిక్ ఆమ్లం, రోజ్మరినిక్ ఆమ్లం,, కాఫిక్ ఆమ్లాలు కూడా ఉన్నాయి.
నూనెలోని రసాయన సమ్మేళనాలు
రోజ్‌మేరి తైలంలో చాలా రసాయన సమ్మేళనాలు (ఆల్కహాలులు, కీటోనులు, పినోల్స్, టెర్పినూలు వంటివి) వున్నప్పటికి, అందులో ప్రధానమైనవి, ఎక్కువ ప్రమాణంలో వున్నవి ఆల్ఫా –పినేన్, బోర్నేయోల్,, బీటా పినేన్, కాంపర్, బోర్నైల్ అసిటేట్, 1,8-సినేయోల్, లిమోనేన్ లు. చెట్తు పెరిగిన వాతావరణం, నేల స్వభావాన్ని బట్టి నూనెలోని రసాయన సమ్మేళన పదార్థాలు వాటి శాతం మారును.
రోజ్మేరి ఆవశ్యక నూనెలో ఇరవై రకాల రసాయన సమ్మేళనాలను గుర్తించారు.అందులోముఖ్యమైన కొన్నిరసాయనాలను కిందిపట్టికలో పొందుపర్చడమైనది.
ఆల్ఫా –పినేన్, బోర్నేయోల్,, బీటా పినేన్, కాంపర్, బోర్నైల్ అసిటేట్, 1,8-సినేయోల్, లిమోనేన్ లు.
భౌతిక ధర్మాలు
రోజ్‌మేరి నూనె యొక్క భౌతిక ధర్మాల పట్టిక
నూనె సంగ్రహణం
రోజ్‌మేరి నూనెను మొక్క యొక్క తాజా పూష్పగుచ్చ సముదాయం నుండి ( flowering tops), అనగా పూలు వాటి కాడలు, చుట్టూ వున్న లేత ఆకుల సముదాయం నుండి స్టీము డిస్టిలేసను పద్ధతిలో నూనెను ఉత్పత్తి చేస్తారు.పూల గుచ్చ సముదాయం నుండి 1.0-2.0% వరకు నూనె దిగుబడి వచ్చును.
దిలీప్ బాబాసాహెబ్ భోస్లే
జస్టిస్ దిలీప్ బాబాసాహెబ్ భోసలే (జ.24 అక్టోబరు 1956) భారత న్యాయమూర్తి. 2019, మార్చి 23 నుండి లోక్‌పాల్ కమిటీ జ్యుడిషియల్ సభ్యుడిగా ఉన్నాడు. 70 సంవత్సరాల వయస్సు తరువాత ఈ పదవి నుంచి పదవీ విరమణ చేయనున్నాడు. 2016 జూలై నుండి 2018 అక్టోబరు వరకు అలహాబాదులోని హైకోర్టు ఆఫ్ జ్యుడికేచర్ మాజీ ప్రధాన న్యాయమూర్తిగా పనిచేశాడు.
జీవిత విషయాలు
దిలీప్ 1956, అక్టోబరు 24న మహారాష్ట్ర లోని సాతారా జిల్లాలో జన్మించాడు. ఇతని తండ్రి బాబాసాహెబ్ భోసలే 1982 నుండి 1983 వరకు మహారాష్ట్ర ముఖ్యమంత్రిగా ఉన్నాడు. మామయ్య శివాజీరావు ఔరంగాబాదు లోని మరాఠ్వాడ విశ్వవిద్యాలయంకు వైస్ ఛాన్సలర్ గా పనిచేశాడు. జస్టిస్ భోసలే ముంబైలోని ప్రభుత్వ న్యాయ కళాశాలలో న్యాయవిద్యను అభ్యసించాడు.
వృత్తిజీవితం
1980 జూన్ నెలలో బొంబాయి హైకోర్టులో ప్రాక్టీస్ ప్రారంభించినప్పుడు అక్కడి బార్‌ అసోసియేషన్ లో చేరాడు. 1986 నుండి 1991 వరకు కోర్టులో అసిస్టెంట్ గవర్నమెంట్ ప్లీడర్ గా, అసిస్టెంట్ పబ్లిక్ ప్రాసిక్యూటర్ గా పనిచేశాడు. 2001, జనవరిలో బొంబాయి హైకోర్టులో అదనపు న్యాయమూర్తిగా నియమితుడయ్యాడు. రెండు సంవత్సరాల తరువాత శాశ్వత న్యాయమూర్తిగా పదోన్నతిని కూడా పొందాడు. 2012 నుండి కర్ణాటక హైకోర్టులో సిట్టింగ్ జడ్జిగా ఉన్నాడు. ఆయన 8 డిసెంబరు 2014 నుండి 29 జూలై 2016 వరకు ఆంధ్రప్రదేశ్, తెలంగాణ ఉమ్మడి హైకోర్టు న్యాయమూర్తిగా పని చేసి 2016, జూలై 30న అలహాబాద్ హైకోర్టు ప్రధాన న్యాయమూర్తిగా పదోన్నతి పొందాడు. 2018, అక్టోబరు 23న హైకోర్టు నుంచి పదవీ విరమణ చేశాడు.
వీపన్‌గండ్ల మండలం
వీపనగండ్ల మండలం, తెలంగాణ రాష్ట్రం, వనపర్తి జిల్లాకు చెందిన మండలం. వీపనగండ్ల, ఈ మండలానికి కేంద్రం. ఇది సమీప పట్టణమైన వనపర్తి నుండి 46 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం వనపర్తి రెవిన్యూ డివిజనులో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి. నిర్జన గ్రామాలు లేవు.
మహబూబ్ నగర్ జిల్లా నుండి వనపర్తి జిల్లాకు మార్పు
thumb|2016 పునర్వ్యవస్థీకరణకు ముందు అవిభక్త మహబూబ్‌నగర్ జిల్లా పటంలో మండల స్థానం లోగడ వీపన్‌గండ్ల మండలం, మహబూబ్ నగర్ జిల్లా జిల్లా, వనపర్తి రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వీపన్‌గండ్ల మండలాన్ని (1+10) పదకొండు గ్రామాలుతో కొత్తగా ఏర్పడిన వనపర్తి జిల్లా, వనపర్తి రెవిన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 164 చ.కి.మీ. కాగా, జనాభా 28,581. జనాభాలో పురుషులు 14,611 కాగా, స్త్రీల సంఖ్య 13,970. మండలంలో 6,612 గృహాలున్నాయి.
బిలాస్‌పూర్ లోక్‌సభ నియోజకవర్గం
బిలాస్‌పూర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఛత్తీస్‌గఢ్ రాష్ట్రంలోని 11 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఎనిమిది అసెంబ్లీ స్థానాలు ఉన్నాయి.
మూలాలు
వర్గం:ఛత్తీస్‌గఢ్ లోక్‌సభ నియోజకవర్గాలు
రాజన్న జిల్లా
రాజన్న సిరిసిల్ల జిల్లా, తెలంగాణ రాష్ట్రంలోని 33 జిల్లాలలో ఒకటి. thumb|270x270px| సిరిసిల్ల జిల్లా, రెవెన్యూ డివిజను రేఖా చిత్రం, ఈ జిల్లా అక్టోబరు 11, 2016న కొత్తగా అవతరించింది. ఈ జిల్లాలో ఒక సిరిసిల్ల రెవెన్యూ డివిజన్, 13 మండలాలు ఉన్నాయి. జిల్లా కేంద్రం సిరిసిల్ల. ఈ జిల్లాలోని అన్ని మండలాలు పూర్వపు కరీంనగర్ జిల్లాకు చెందినవి.
భౌగోళికం, సరిహద్దులు
భౌగోళికంగా ఈ జిల్లా ఉత్తర తెలంగాణలో ఉంది. ఉత్తరాన జగిత్యాల జిల్లా, తూర్పున కరీంనగర్ జిల్లా, దక్షిణాన సిద్ధిపేట జిల్లా, పశ్చిమాన కామారెడ్డి జిల్లా, వాయువ్యాన నిజామాబాదు జిల్లాలు సరిహద్దులుగా ఉన్నాయి.
నదులు
● మానేరు
ప్రాజెక్టులు
● మల్కపేట జలాశయం
పరిశ్రమలు
● చేనేత పరిశ్రమ
● గ్రానైట్ పరిశ్రమ
దేవాలయాలు
● శ్రీ రాజరాజేశ్వరస్వామి ఆలయం (వేములవాడ)
జాతర
● వేములవాడ జాతర
జిల్లాలోని మండలాలు
గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (4)
వెలుపలి లింకులు
వర్గం:రాజన్న సిరిసిల్ల జిల్లా
వర్గం:తెలంగాణ జిల్లాలు వర్గం:వ్యక్తుల పేరుతో ఉన్న తెలంగాణ జిల్లాలు వర్గం:వ్యక్తుల పేరుతో ఉన్న జిల్లాలు
కాంగ్రెస్ రేడియో
కాంగ్రెస్ రేడియో క్విట్ ఇండియా ఉద్యమ సమయంలో 1942 సంవత్సరంలో స్థాపించారు. ఈ రేడియో బ్రాడ్కాస్టింగ్ లో గాంధీ ఇచ్చిన సందేశాలతో పాటు వివిధ ముఖ్యమైన నాయకుల ప్రసంగాలను ప్రసారం చేశారు. కాంగ్రెస్ రేడియో ను ఉషా మెహతా 1982 ఆగస్టు 14 న స్థాపించి కొంతమంది తన మద్దతుదారులైన విఠల్ దాస్ ఖక్కర్, చంద్రకాంత్ ఝవేరి, బాబూభాయ్ ఠక్కర్ లతో కలిసి రహస్యంగా నడపడం మొదలెట్టింది. ఆగస్టు 27వ తారీకు నుండి ప్రజలకు ఈ రేడియో సౌకర్యాలు అందుబాటులోకి వచ్చాయి. ఈ రేడియో బ్రాడ్కాస్టింగ్ లో గాంధీ ఇచ్చిన సందేశాలతో పాటు వివిధ ముఖ్యమైన నాయకుల ప్రసంగాలను ప్రసారం చేశారు. అయితే రహస్యంగా నడుపుతున్నా ఈ రేడియో స్టేషన్ గురించి తెలుసుకున్న బ్రిటిష్ పోలీసులు నిర్వాహకులను 1942 నవంబర్ 12న అరెస్టు చేశారు.
మూలాలు
వర్గం:భారత జాతీయ కాంగ్రెస్ వర్గం:భారత స్వాతంత్ర్యోద్యమం
షాషావలి దర్గా
షేక్షావలి, షాషావలి దర్గా షేక్షావలి, షాషావలి దర్గా మత సామరస్యానికి ప్రతీకగా నిలుస్తోంది. ఈ దర్గా భారతదేశంలోని ఆంధ్రప్రదేశ్ రాష్ట్రం కర్నూలు జిల్లా హొళగుంద మండలంలోని ఎల్లార్తి గ్రామంలో ఉంది. ఈ దర్గా ఆవరణంలో మాహబుబ్ సుబాని (జెండాకట్ట), దూదుపీర, దాదీమ దర్గాలు ఉన్నా.. షేక్షావలి, షాషావలి దర్గాగా ప్రసిద్ధి చెందాయి. జిల్లాలోని ప్రముఖ దర్గాల్లో ఇది ఒకటి. ఇక్కడ ప్రతి ఏటా నవంబరు లేదా డిసెంబరు మాసాల్లో ఉరుసు ఘనంగా నిర్వహిస్తారు. ఈ ఉరుసు ఉత్సవాలకు ఆంధ్రప్రదేశ్ రాష్ట్రం నుంచే కాక తెలంగాణ, కర్ణాటక, మహారాష్ట్ర, తమిళనాడు రాష్ట్రాల నుంచి భక్తులు భారీ సంఖ్యలో తరలివస్తారు. ప్రతి గురువారం ఇక్కడ ప్రత్యేక ఫాతెహా నిర్వహిస్తారు. ఆ రోజు భక్తులు వేల సంఖ్యలో ఇక్కడికి చేరుకొని రాత్రి వర్గాల సన్నిధిలో బస చేసి మరుసటి రోజు ఉదయం తమ ప్రాంతాలకు తిరిగి బయలుదేరి వెళ్లారు.
దర్గా చరిత్ర
షేక్షావలి, షాషావలి తాతలు అరబ్ దేశానికి చెందిన వారుగా స్థానిక పెద్దలు చెబుతున్నారు. భారతదేశంలో సంచరిస్తూ ప్రజలకు తోచిన సహాయం చేసేవారు. దేశంలో అనేక ప్రాంతాలు తిరిగిన తాతలు రాయచూరులో కొద్ది రోజులు గడిపి, అనంతరం చివరికి ఎల్లార్తి గ్రామ సమీపంలో స్థిర నివాసం ఏర్పాటు చేసుకున్నారు. ఇక్కడి ప్రజలకు ఎన్నో సహాయ సహకారాలు అందించిన తాతలు మహిమలు కలిగి ఉన్నారని ప్రాచుర్యంలో ఉన్నారు. చివరికి దాదాపు 450 ఏళ్ల క్రితం వారు ఇక్కడే మరణించడంతో ఎల్లార్తి ప్రాంతం ప్రసిద్ధి చెందింది. దీంతో అప్పటి నుంచి ఎల్లార్తికి భక్తుల రాక మొదలై పెద్ద పుణ్య క్షేత్రంగా వెలుగొందుతోంది. ప్రతి ఏటా ఉరుసు నిర్వహిస్తున్నారు. నిత్యం సమస్యలతో సతమతమవుతూ మానసికంగా ఇబ్బందులు పడుతున్న వారు ఎల్లార్తి తాతలను మొక్కుకుంటే అన్ని కష్టాలు తీరుతాయనే విశ్వాసం భక్తుల్లో ఉంది. వీరి వారుసులుగా చెప్పుకుంటున్న సయ్యద్ తాజుద్దిన్ అహమ్మద్ ఖాద్రి గతంలో పీఠాధిపతిగా వ్యవహరించారు. అయితే, 2014 సంవత్సరం వరకు ఎల్లార్తికి చెందిన అబ్దుల్ రవూఫ్ అనే వ్యక్తి ముజావర్గా వ్యవహరిస్తూ దర్గాల నిర్వహణను చూసేవారు. 2014 ఏప్రిల్ 19 న షేక్షావలి, షాషావలి దర్గాలను ఆంధ్రప్రదేశ్ రాష్ట్ర వక్ఫ్ బోర్డు తమ పరిధిలోకి స్వాధీనం చేసుకుంది. అప్పటి నుంచి వక్ఫ్ అధికారులు పర్యవేక్షిస్తూ ప్రతి మూడు నెలలకు ఒకసారి టెండర్లు పిలిచి నిర్వహణ కోసం కాంట్రాక్టు ఇస్తున్నారు.
మత సామరస్యానికి ప్రతీక
కర్నూలు జిల్లా ఎల్లార్తిలో వెలసిన షేక్షావలి, షాషావలి దర్గా మత సామరస్యానికి ప్రతీకగా నిలిచింది. ఈ దర్గాకు ముస్లిలతో పాటు హిందువులు, క్రైస్తవులు తదితర మతాల వారు దర్శించుకుంటారు. తెలుగు రాష్ట్రాలు ఆంధ్రప్రదేశ్, తెలంగాణతో పాటు మహారాష్ట్ర, తమిళనాడు, కర్నాటక రాష్ట్రాల నుంచి వచ్చి మొక్కు తీర్చుకుంటారు. భక్తులు ప్రతి ఏటా జరిగే ఉరుసుతో పాటు ప్రతి గురువారం పాల్గొని దర్శనం చేసుకుంటారు.
ఇలా చేరుకోవాలి
ఆంధ్రప్రదేశ్ ప్రస్తుత రాజధాని విజయవాడ నుంచి 471 కిలో మీటర్ల దూరం ఉండగా జిల్లా కేంద్రం కర్నూలు నుంచి 121 కిలో మీటర్లు, రెవెన్యూ డివిజన్ కేంద్రం ఆదోని నుంచి 32 కిలో మీటర్లు, నియోజకవర్గ కేంద్రం ఆలూరు నుంచి 19 కిలో మీటర్లు, మండల కేంద్రం హొళగుంద నుంచి 10 మీటర్లు, అనంతపురం జిల్లా గుంతకల్లు నుంచి 50 కిలో మీటర్లు, కర్నాటక రాష్ట్రంలోని బళ్లారి జిల్లా కేంద్రం నుంచి 65 కిలో మీటర్లు, రాయచూరు జిల్లా కేంద్రం నుంచి 106 కిలో మీటర్లు, తెలంగాణ రాష్ట్ర రాజధాని హైదరాబాదు నుంచి 332 కిలో మీటర్ల దూరంలో దర్గా ఉంది. ఇక్కడికి చేరుకునేందుకు రోడ్డు, రైలు మార్గాల ద్వారా చేసుకునేందుకు వీలు ఉంది. జిల్లా కేంద్రం కర్నూలు లేదా ఆదోని, గుంతకల్లు, బళ్లారి వరకు రైళ్లలో చేరుకొని అక్కడి నుంచి బస్సు, కారు, ఆటోలు, ప్రైవేటు వాహనాల ద్వారా ఎల్లారికి చేరుకోవచ్చు.
సధుపాయాలు
దర్గా ఆవరణంలో దర్గాకు చెందిన 32 గదులు మంచినీరు, విద్యుత్సదుపాయం కల్పించబడి ఉన్నాయి. ఇందులో బస చేయాలంటే దర్గా నిర్వహకులను అనుమతి పొంది, రోజు వారి అద్దె చెల్లించి ఉండవచ్చు. ఇవి కాకుండా బయట ప్రైవేటు గదులు ఉన్నాయి. సదుపాయాలను బట్టి రోజు అద్దె చెల్లించి బస చేయవచ్చు.
ఎల్లార్తి గ్రామం గురించి
ఎల్లార్తిలో 2011 భారత జనగణన గణాంకాల ప్రకారం ఈ గ్రామంలో 443 ఇళ్లు ఉండగా, 2603 జనాభాతో 2353 హెక్టార్లలో విస్తరించి ఉంది. గ్రామంలో మగవారి సంఖ్య 1331, ఆడవారి సంఖ్య 1272. షెడ్యూల్డ్ కులాల సంఖ్య 546 కాగా షెడ్యూల్డ్ తెగల సంఖ్య 24 ఉంది. గ్రామ పిన్ కోడ్: 518395. భూమి వినియోగం అడవి: 867 హెక్టార్లు, వ్యవసాయేతర వినియోగంలో ఉన్న భూమి: 153 హెక్టార్లు, నికరంగా విత్తిన భూమి: 1333 హెక్టార్లు, నీటి సౌకర్యం లేని భూమి: 1316 హెక్టార్లు, వివిధ వనరుల నుండి సాగునీరు లభిస్తున్న భూమి: 17 హెక్టార్లు. ఎల్లార్తిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి. గ్రామంలో కుళాయిల ద్వారా రక్షిత మంచి నీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
మూలాలు
https://epaper.sakshi.com/3276654/Kurnool-District/02112021#page/2/2
మాయ సింగ్ సైనీ
మాయ సింగ్ సైనీ భారతీయ స్వాతంత్ర సమరయోధుడు. ఆయన పంజాబ్ రాష్ట్రం అమృత్‌సర్ జిల్లా నౌషారా లో జన్మించాడు. మాయా సింగ్ సైనీ మొదట్లో అశ్వికదళం మరియు రెండవ ఆంగ్లో-సిక్కు యుద్ధంలో 22 నవంబర్ 1848 న రాంనగర్ యుద్ధంలో పోరాడాడు. రాంనగర్ యుద్ధం అసంపూర్తిగా ఉన్నప్పటికీ, సిక్కు అశ్వికదళం బ్రిటీష్ దళాలకు భారీ నష్టాన్ని కలిగించింది. మాయా సింగ్ సైనీ బ్రిటిష్ వారికి వ్యతిరేకంగా ప్రజా తిరుగుబాటు నాయకుడైన భాయ్ మహారాజ్ సింగ్ స్వచ్ఛంద దళంలో చేరి సాదుల్లాపూర్ మరియు గుజరాత్ యుద్ధాలలో పాల్గొన్నాడు.
రాజ్‌నంద్‌గావ్ లోక్‌సభ నియోజకవర్గం
రాజ్‌నంద్‌గావ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఛత్తీస్‌గఢ్ రాష్ట్రంలోని 11 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఎనిమిది అసెంబ్లీ స్థానాలు ఉన్నాయి.
== లోక్‌సభ నియోజకవర్గం పరిధిలో అసెంబ్లీ స్థానాలు ==
మూలాలు
వర్గం:ఛత్తీస్‌గఢ్ లోక్‌సభ నియోజకవర్గాలు
Rh రక్త వర్గ వ్యవస్థ
Rh బ్లడ్ గ్రూప్ సిస్టమ్ లేదా Rh రక్త వర్గ వ్యవస్థ అనేది మరొక ముఖ్యమైన రక్త సమూహ వ్యవస్థ, దీనికి రీసస్ కోతి పేరు పెట్టారు, దీనిలో వ్యవస్థ మొదట కనుగొనబడింది. Rh వ్యవస్థ ఎర్ర రక్త కణాల ఉపరితలంపై Rh కారకం లేదా D యాంటిజెన్ అని పిలువబడే నిర్దిష్ట యాంటిజెన్ ఉనికి లేదా లేకపోవడంపై ఆధారపడి ఉంటుంది.
Rh కారకం ఉన్న వ్యక్తులు Rh పాజిటివ్ (Rh+), Rh కారకం లేని వారు Rh నెగటివ్ (Rh-)గా వర్గీకరించబడ్డారు. Rh కారకం జన్యుపరంగా సంక్రమిస్తుంది మరియు ABO బ్లడ్ గ్రూప్ సిస్టమ్ నుండి స్వతంత్రంగా ఉంటుంది.
ABO వ్యవస్థ వలె, Rh వ్యవస్థ రక్త మార్పిడి మరియు గర్భధారణలో ముఖ్యమైనది. Rh- స్త్రీ Rh+ పిండాన్ని మోస్తున్నట్లయితే, Rh అననుకూలత వచ్చే ప్రమాదం ఉంది. గర్భధారణ సమయంలో లేదా ప్రసవ సమయంలో తల్లి రోగనిరోధక వ్యవస్థ Rh యాంటిజెన్‌కు గురైనట్లయితే, అది Rh కారకంకి వ్యతిరేకంగా ప్రతిరోధకాలను ఉత్పత్తి చేస్తుంది. ఈ ప్రతిరోధకాలు తరువాతి Rh+ పిండం యొక్క ఎర్ర రక్త కణాలపై దాడి చేసి నాశనం చేయగలవు, దీని వలన నవజాత శిశువు యొక్క హిమోలిటిక్ వ్యాధి వస్తుంది.
దీన్ని నివారించడానికి, Rh అననుకూలత ప్రమాదం ఉన్న Rh- మహిళలకు Rh రోగనిరోధక గ్లోబులిన్ ఇవ్వబడుతుంది, ఇది Rh ప్రతిరోధకాలను ఉత్పత్తి చేయకుండా తల్లి రోగనిరోధక వ్యవస్థను నిరోధించడంలో సహాయపడుతుంది. Rh+ రక్తాన్ని Rh+ మరియు Rh- వ్యక్తులకు సురక్షితంగా ఎక్కించవచ్చు, అయితే Rh- రక్తం Rh- వ్యక్తులకు మాత్రమే ఇవ్వబడుతుంది.
కార్ల్ లేండ్‌స్టయినర్, లెవీస్, తదితరులు 1940లో రక్తంలో మరొక వర్గాన్ని కనుక్కున్నారు. దీనిని మొదట రీసస్ కోతులలోను తరువాత మానవులలోను కనుక్కోవడం జరిగింది కనుక రీసస్‌ కోతుల గౌరవార్ధం దీనికి Rh-కారణాంశం (Rh-factor) అని పేరు పెట్టేరు. ఈ కారణాంశం కలిగిఉన్న వారిని 'Rh+' అని లేని వారిని 'Rh-' అని అంటారు. మానవులలో ఎక్కువ శాతం మంది 'Rh+' వారున్నారు. ఇప్పుడు 'Rh+' జాతి మగాడు 'Rh-' జాతి ఆడదానిని పెళ్ళి చేసుకుంటే వారికి పుట్టబోయే సంతానం 'Rh+' అయినా కావచ్చు, 'Rh-' అయినా కావచ్చు. ఈ గర్భస్థ శిశువు 'Rh+' అయిన పక్షంలో తల్లి రక్తం ఒక వర్గం, పిల్ల రక్తం మరొక వర్గం అవుతుంది. పిల్ల రక్తంలోని 'Rh+' కారణాంశాలు తల్లి రక్తంలో ప్రవేశించగానే వాటిని పరాయి కణాలుగా గుర్తించి తల్లి శరీరం యుద్ధానికి సన్నద్ధమవుతుంది. ఈ యుద్ధం వల్ల మొదటి కాన్పులో తల్లికి, పిల్లకి కూడా ఏమీ ప్రమాదం ఉండదు. కాని రెండవ కాన్పులో తల్లి గర్భంలో మళ్ళా ఉన్న శిశువు, మళ్ళా 'Rh+' అయిన పక్షంలో ఆ పిల్ల బతకదు. అందుకని పెళ్ళికి ముందే ఆడ, మగ రక్త పరీక్ష చేయించుకుని జన్యుపరంగా ఎవరెవరి వైఖరి (genetic profile) ఎలా ఉందో తెలుసుకోవటం ఉభయత్రా శ్రేయస్కరం.
పిండం లేదా నవజాత శిశువుకు ప్రాణాంతకం కాకుండా
ఎరిథ్రోబ్లాస్టోసిస్ ఫెటాలిస్ అని కూడా పిలువబడే నవజాత శిశువు యొక్క హేమోలిటిక్ వ్యాధి, తల్లి యొక్క రోగనిరోధక వ్యవస్థ Rh కారకంకి వ్యతిరేకంగా ప్రతిరోధకాలను ఉత్పత్తి చేసినప్పుడు పిండంలో సంభవించే పరిస్థితి. ఈ ప్రతిరోధకాలు మావిని దాటవచ్చు మరియు పిండం యొక్క ఎర్ర రక్త కణాలపై దాడి చేస్తాయి, ఇది రక్తహీనత మరియు ఇతర సమస్యలకు దారితీస్తుంది.
నవజాత శిశువు యొక్క హిమోలిటిక్ వ్యాధి తేలికపాటి నుండి తీవ్రమైన వరకు ఉంటుంది మరియు తీవ్రమైన సందర్భాల్లో, ఇది పిండం లేదా నవజాత శిశువుకు ప్రాణాంతకం కావచ్చు. నవజాత శిశువు యొక్క హేమోలిటిక్ వ్యాధికి చికిత్సలో పరిస్థితి యొక్క తీవ్రతను బట్టి రక్త మార్పిడి, కాంతిచికిత్స లేదా ఇతర వైద్య జోక్యాలు ఉండవచ్చు.
Rh అననుకూలతను Rh రోగనిరోధక గ్లోబులిన్ ఇంజెక్షన్ల ద్వారా నిరోధించవచ్చు, ఇది Rh- మహిళలకు గర్భధారణ సమయంలో లేదా ప్రసవం తర్వాత ఇవ్వబడుతుంది. Rh రోగనిరోధక గ్లోబులిన్ తల్లి యొక్క రోగనిరోధక వ్యవస్థను Rh కారకంకి వ్యతిరేకంగా ప్రతిరోధకాలను ఉత్పత్తి చేయకుండా నిరోధించడంలో సహాయపడుతుంది మరియు నవజాత శిశువు యొక్క హిమోలిటిక్ వ్యాధి ప్రమాదాన్ని తగ్గిస్తుంది.
మూలాలు
వర్గం:రక్తం
తల్లివేరు (కవిత్వ పుస్తకం)
తల్లివేరు తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన కవిత్వ పుస్తకం. 2017 హేవళంబి నామ ఉగాది సందర్భంగా కేవలం ఊరును ఇతివృత్తంగా తీసుకొని 47 కవితలతో ఈ కవితా సంకలనం వెలువడింది.
ఆవిష్కరణ
ఈ కవితా సంకలనాన్ని 2017, జూన్ 3వ తేదీన రవీంద్రభారతిలో ముఖ్యమంత్రి కల్వకుంట్ల చంద్రశేఖరరావు అవిష్కరించారు. ఈ ఆవిష్కరణలో హోంశాఖామంత్రి నాయిని నర్సింహారెడ్డి, సీఎస్ ఎస్పీ సింగ్, సాహిత్య అకాడమీ చైర్మన్ డా. నందిని సిధారెడ్డి, ప్రభుత్వ సలహాదారు కె.వి. రమణాచారి పర్యాటక, సాంస్కృతిక కార్యదర్శి బుర్రా వెంకటేశం, ముఖ్యమంత్రి కార్యాలయ ప్రతేకాధికారి దేశపతి శ్రీనివాస్, సాంస్కృతిక శాఖ సంచాలకులు మామిడి హరికృష్ణ పాల్గొన్నారు.
పుస్తక అంకురార్పణ
హేవళంబి నామ ఉగాది రోజున ఊరును ఇతివృత్తంగా తీసుకొని భాషా సాంస్కృతిక శాఖ ఒక కవి సమ్మేళనాన్ని నిర్వహించి, కవితల పరిశీలనకోసం ఒక సలహామండలిని కూడా ఏర్పాటుచేసింది. అలా ఎంపికచేసిన 47 కవితలతో 2017 జూన్‌లో ఈ సంకలనాన్ని ముద్రించడం జరిగింది.
మూలాలు
వర్గం:తెలుగు పుస్తకాలు వర్గం:కవితా సంకలనాలు వర్గం:తెలంగాణ భాషా సాంస్కృతిక శాఖ వర్గం:కవిత్వం
శ్రీ మంజునాథ
మూలాలు
వర్గం:చిరంజీవి నటించిన సినిమాలు వర్గం:తెలుగు జీవితచరిత్ర సంబంధమైన చిత్రాలు వర్గం:సౌందర్య సినిమాలు వర్గం:బ్రహ్మానందం నటించిన సినిమాలు వర్గం:తనికెళ్ళ భరణి చిత్రాలు వర్గం:కె.రాఘవేంద్రరావు దర్శకత్వం వహించిన చిత్రాలు వర్గం:సుమలత నటించిన చిత్రాలు వర్గం:యమున నటించిన చిత్రాలు వర్గం:అర్జున్ నటించిన చిత్రాలు వర్గం:హంసలేఖ సంగీతం అందించిన చిత్రాలు వర్గం:తెలుగు భక్తి చిత్రాలు
తిరుపతి రెవెన్యూ డివిజను
తిరుపతి రెవెన్యూ విభాగం, భారతదేశంలోని ఆంధ్రప్రదేశ్ రాష్ట్రంలోని తిరుపతి జిల్లాలో ఒక పరిపాలనా విభాగం. జిల్లాలోని 4 రెవెన్యూ విభగంలో ఇది ఒకటి, దాని పరిపాలనలో 9 మండలాలు ఉన్నాయి. ఈ డివిజన్‌లో ఒక పురపాలక సంఘం, ఒక నగరపాలక సంస్థ ఉన్నాయి.
వెలుపలి లంకెలు
వర్గం:తిరుపతి జిల్లా వర్గం:తిరుపతి జిల్లా రెవెన్యూ డివిజన్లు
అంజి (సినిమా)
అంజి 2004 లో కోడి రామకృష్ణ దర్శకత్వంలో, శ్యామ్ ప్రసాద్ రెడ్డి నిర్మాణ సారథ్యంలో ఎం. ఎస్. ఆర్ట్ మూవీస్ పతాకంపై రూపుదిద్దుకున్న ఒక సోషియో ఫాంటసీ తెలుగు చిత్రం. చిరంజీవి, నమ్రతా శిరోద్కర్, టినూ ఆనంద్ ఇందులో ప్రధాన పాత్రధారులు. ఎం. ఎస్. ఆర్ట్స్ మూవీస్ యూనిట్ ఈ చిత్ర కథ, స్క్రీన్ ప్లే సిద్ధం చేయగా, పి. సత్యానంద్ మాటలు రాశాడు. ఛోటా కె. నాయుడు ఛాయాగ్రహణ బాధ్యతలు నిర్వహించాడు. కె. వి. కృష్ణారెడ్డి ఎడిటింగ్ బాధ్యతలు చూసుకున్నాడు.
ఈ చిత్రానికి మణిశర్మ సంగీతాన్నందించాడు. 1998 లో ప్రారంభమైన ఈ చిత్రం ఆరేళ్ళ సుదీర్ఘకాలంపాటు నిర్మాణం జరుపుకుని 2004 లో విడుదలైంది. ఈ సినిమాకు ఉత్తమ స్పెషల్ ఎఫెక్ట్స్ విభాగంలో జాతీయ పురస్కారం అందుకుంది. ఇవే కాక రెండు కెమెరా, మేకప్ విభాగాల్లో రెండు రాష్ట్ర ప్రభుత్వ నంది పురస్కారాలు అందుకుంది.
కథ
భగీరథుడు తన పూర్వీకులను బతికించడం కోసం ఆకాశ గంగను భూమి మీదకు తేవాలనుకుంటాడు. అయితే ఆ శక్తిని తట్టుకోవడం కోసం తన ఆత్మశక్తితో తయారు చేసిన ఆత్మలింగాన్ని భూమి మీద ప్రతిష్టింప జేస్తాడు శివుడు. అలా ఒక ప్రణవ మహాశివరాత్రి నాడు ఆకాశగంగ భూమికి దిగి వచ్చి ఆత్మలింగాన్ని అభిషేకిస్తూ కిందికి ప్రవహిస్తుంది. ఈ ఆత్మలింగం అద్భుతమైన శక్తులను కలిగి ఉంటుంది. ప్రతి 72 ఏళ్ళకు (ఆరు పుష్కరాలు) ఒకసారి వచ్చే ప్రణవ మహాశివరాత్రికి, ఆకాశ గంగ స్వయంగా భూమికి దిగి వచ్చి ఆత్మలింగాన్ని అభిషేకిస్తుంది. ఆ సమయంలో ఆ పవిత్ర జలాన్ని సేవించిన వారికి మరణముండదు. నిత్య యవ్వనులవుతారు. వారికి అద్భుత శక్తులు ప్రాప్తిస్తాయి.
1932 లో భాటియా (భూపిందర్ సింగ్) అనే వ్యక్తి ఎలాగైనా ఆ ఆత్మ లింగాన్ని సంపాదించి ఆకాశ గంగను తాగాలని ప్రయత్నం చేస్తాడు. ఆత్మ లింగాన్ని కాపాడుతూ రెండు ప్రమద గణ శక్తులు కాపలా ఉంటాయి. భాటియా ఒక మాంత్రికుని సాయంతో ఒక ఆ ఆత్మలింగాన్ని చేజిక్కించుకోవాలనుకుంటాడు కానీ ఆ ప్రయత్నంలో విఫలమై తన కుడి చేయిని కోల్పోతాడు. 72 ఏళ్ళ తర్వాత 2004 లో భాటియా అమెరికాలో ఉంటాడు. ఆయన అప్పుడు 99 ఏళ్ళ వృద్ధుడవుతాడు. ఆత్మలింగాన్ని గురించి వెతికి వెతికి విసిగి వేసారి పోయి ఉంటాడు. అదే సమయంలో ఆత్మలింగం గురించి జీవితకాలం పరిశోధన చేసిన ఒక ప్రొఫెసర్ గురించి తెలుస్తుంది. ఆయన తన పరిశోధనలో కనుగొన్న విషయాలన్నీ తన డైరీలో పొందుపరచి ఉంటాడు. దాన్ని ఎలాగైనా కాజేయాలని చూస్తున్న భాటియా నుంచి తన ప్రాణాలకు ముప్పు ఉందని తెలిసిన ప్రొఫెసర్ అమెరికాలో ఉన్న తన విద్యార్థియైన స్వప్న (నమ్రతా శిరోద్కర్) కు చేరవేస్తాడు. దాన్ని అందుకున్న స్వప్న తన ప్రొఫెసర్ కు సహాయం చేయాలనే ఉద్దేశంతో భారతదేశానికి తిరిగి వస్తుంది. కానీ అప్పటికే భాటియా మనుషులు ఆయన్ను చంపేసి ఉంటారు. అదే మనుషులు ఆమెను కూడా వెంబడించడంతో అంజి (చిరంజీవి) తారసపడతాడు. అంజి ఉరవకొండ అరణ్య ప్రాంతంలో ఒక ఆశ్రమం నిర్మించి అక్కడి ప్రజలకు ఆయుర్వేద వైద్యం చేస్తూ, అనాథ పిల్లల్ని చేరదీస్తూ జీవనం సాగిస్తున్న శివన్న (నాగేంద్ర బాబు) దగ్గర పనిచేస్తూ పరోపకారిగా ఉంటాడు.
ఒకరోజు ప్రమాదవశాత్తూ లోయలోపడ్డ అంజికి ఆత్మలింగం తారసపడుతుంది. దానికున్న మహిమ పూర్తిగా తెలియకపోయినా దానికి కొన్ని శక్తులు ఉన్నాయని గ్రహించిన అంజి దానిని ఆశ్రమానికి తీసుకువస్తాడు. దాన్ని గురించి తెలుసుకున్న భాటియా వారిని వెంబడిస్తాడు. ఆకాశగంగ అభిషేకించే రోజు దగ్గరపడుతుండటంతో ఆ ఆత్మలింగాన్ని చేరాల్సిన చోటుకి చేర్చమని అంజికి సలహా ఇస్తాడు శివన్న. దాన్ని అనేక కష్టనష్టాలకోర్చి ఎలా హిమాలయాల్లోకి చేర్చాడు. భాటియాను ఎలా చంపాడన్నది సినిమా చివరి భాగం.
నిర్మాణం
1998లో శ్యాం ప్రసాద్ రెడ్డి, కోడిరామకృష్ణ కాంబినేషన్లో వచ్చిన అమ్మోరు చిత్రాన్ని చూసిన చిరంజీవి శ్యాం ప్రసాద్ రెడ్డితో సినిమా చేద్దామన్న అభిప్రాయాన్ని తెలియజేశారు. శ్యాం ప్రసాద్ కోడి రామకృష్ణను కలిసి ఒక మెగా గ్రాఫిక్ చిత్రాన్ని చేద్దామని చెప్పాడు. కోడి రామకృష్ణ మొదట్లో కొంచెం ఆందోళన పడి ద్విపాత్రాభినయం ప్రధానంగా నడిచే ఒక వ్యాపారాత్మక కథాంశాన్ని చేద్దామని ప్రతిపాదించాడు. కానీ శ్యాం ప్రసాద్ మాత్రం అమ్మోరును మించిపోయే గ్రాఫిక్ చిత్రం వైపే మొగ్గు చూపాడు. చిరంజీవి కూడా అందుకు పూర్తిగా సహకరిస్తానని కోడి రామకృష్ణకు మాట ఇచ్చాడు. అప్పుడు కథా రచనకు పూనుకున్నాడు కోడి రామకృష్ణ.
1998లో ప్రారంభమైన ఈ సినిమా అనుకున్న దానికన్నా ఎక్కువ సమయం, బడ్జెట్ కావలసి వచ్చింది. ఆరేళ్ళ పాటు ఆలస్యమైన ఈ సినిమా 2004 లో విడుదలైంది. ఒక ఇంటర్వెల్ దృశ్యాలు తీయడానికి సుమారు నెల రోజులు పట్టింది. గ్రాఫిక్స్ పనిని సుమారు ఐదారు దేశాల్లో చేయించారు. ఇందులో కీలకమైన ప్రతినాయకుని పాత్రకు మొదటి నుంచే టినూ ఆనంద్ ను ఎన్నుకున్నారు. సినిమా ప్రారంభంలో ఆత్మలింగం కోసం ప్రయత్నించే ఒక మాంత్రికుడు ఉంటాడు. ఈ పాత్ర కోసం ఎల్. వి. ప్రసాద్ ఆసుపత్రి దగ్గర భిక్షాటన చేసే వ్యక్తిని ఎన్నుకున్నారు.
మూలాలు
వర్గం:చిరంజీవి నటించిన సినిమాలు వర్గం:శ్యాంప్రసాద్ రెడ్డి నిర్మించిన సినిమాలు వర్గం:కోడి రామకృష్ణ దర్శకత్వం వహించిన సినిమాలు వర్గం:మణిశర్మ సంగీతం అందించిన సినిమాలు వర్గం:ఎం.ఎస్.నారాయణ నటించిన సినిమాలు వర్గం:2004 తెలుగు సినిమాలు వర్గం:కల్పనా రాయ్ నటించిన సినిమాలు
భగవత్ కరాద్
భగవత్ కరాద్ మహారాష్ట్ర రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 జూలై 7 నుండి కేంద్ర ఆర్థిక శాఖ సహాయ మంత్రిగా బాధ్యతలు నిర్వహిస్తున్నాడు.
రాజకీయ జీవితం
భగవత్ కరాద్ 1996లో భారతీయ జనతా పార్టీ ద్వారా రాజకీయాల్లోకి వచ్చి మహారాష్ట్రలోని ఔరంగాబాద్‌ మున్సిపల్ కార్పొరేషన్ ఎన్నికల్లో బీజేపీ తరపున పోటీ చేసి కార్పొరేటర్‌గా గెలిచి రెండుసార్లు  ఔరంగాబాద్‌ మేయర్‌గా పని చేశాడు. ఆయన తరువాత బీజేపీ రాష్ట్ర కార్యవర్గ సభ్యుడిగా, మరత్వడా స్టాట్యూటరీ డెవలప్మెంట్ కార్పొరేషన్ అధ్యక్షుడిగా పనిచేసి మరత్వడాలో పార్టీ బలోపేతానికి కృషి చేశాడు.
భగవత్ కరాద్ 2020 ఏప్రిల్లో మహారాష్ట్ర నుండి రాజసభ సభ్యుడిగా ఎన్నికై, 2021 జూలై 7న నరేంద్ర మోదీ మంత్రివర్గంలో కేంద్ర ఆర్థిక శాఖ సహాయ మంత్రిగా నియమితుడయ్యాడు.
మూలాలు
వర్గం:మహారాష్ట్ర రాజకీయ నాయకులు వర్గం:మహారాష్ట్ర వ్యక్తులు వర్గం:1956 జననాలు
గార్ల మండలం
గార్ల మండలం, తెలంగాణ రాష్ట్రం, మహబూబాబాదు జిల్లాకు చెందిన మండలం. 2016లో జరిగిన జిల్లాల పునర్వ్యవస్థీకరణకు ముందు ఈ మండలం ఖమ్మం జిల్లా లో ఉండేది. ప్రస్తుతం ఈ మండలం మహబూబాబాదు రెవిన్యూ డివిజనులో భాగం. పునర్వ్యవస్థీకరణకు ముందు ఇది కొత్తగూడెం డివిజనులో ఉండేది. ఈ మండలంలో 11 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం గార్ల.
మండల జనాభా
thumb|2016 పునర్వ్యవస్థీకరణకు ముందు అవిభక్త ఖమ్మం జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల  జనాభా 36,998, పురుషులు 18,122, స్త్రీలు 18,876
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 131 చ.కి.మీ. కాగా, జనాభా 36,998. జనాభాలో పురుషులు 18,122 కాగా, స్త్రీల సంఖ్య 18,876. మండలంలో 10,015 గృహాలున్నాయి.
ఖమ్మం జిల్లా నుండి మహబూబాబాద్ జిల్లాకు మార్పు
లోగడ గార్ల మండలం ఖమ్మం జిల్లా, కొత్తగూడెం రెవిన్యూ డివిజను పరిధిలో ఉంది. 2014లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016లో ప్రభుత్వం నూతన జిల్లాలు, రెవిన్యూ డివిజన్లు, మండలాల ఏర్పాటులో భాగంగా గార్ల మండలాన్ని వరంగల్ జిల్లా పరిధిలో కొత్తగా ఏర్పడిన మహబూబాబాద్ జిల్లా పరిధిలోకి ఈ (గార్ల) మండలాన్ని చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
రెవెన్యూ గ్రామాలు
గమనిక:నిర్జన గ్రామం ఒకటి పరిగణనలోకి తీసుకోలేదు.
దేవాలయాలు
ఈ మండలంలోని పిణిరెడ్డిగూడెంలో కొలువుదీరిన కొండలమ్మ ఆలయం ఎంతో ప్రాచీనమైంది. కాకతీయ ప్రతాపరుద్రుని కాలంలో ఈ దేవాలయాన్ని నిర్మించారు. కాకతీయుల కళా వైభవానికి ఇది ప్రతీక. ఈ ఆలయంలో ఉగాది ని పురస్కరరించుకుని ఏటా నాలుగు రోజుల పాటు కొండలమ్మ జాతర నిర్వహిస్తారు. గారమ్మ, కొండలమ్మ, భయమ్మ ముగ్గురు అక్కా చెల్లెల్లు. వారే పాముల రూపంలో ప్రత్యక్షమవుతుంటారని ఇక్కడి భక్తుల విశ్వాసం.
ఆంధ్రప్రదేశ్ ప్రభుత్వం
thumbnail|260x260px|వెలగపూడిలో తాత్కాలిక సచివాలయ భవన సముదాయం ఆంధ్రప్రదేశ్ ప్రభుత్వం అనగా భారతదేశ రాష్ట్రమైన ఆంధ్రప్రదేశ్ పరిపాలన వ్యవస్థ. దీని చట్టసభలలో 175 శాసనసభ్యులు ఐదు సంవత్సరాల పదవికాలంతో ప్రజలచే ప్రజాస్వామ్యబద్దంగా  ఎన్నుకొనబడిన ప్రజాప్రతినిధులు,  వివిధ శాసనమండలి నియోజకవర్గాలకు ప్రాతినిధ్యం వహించే 58 మంది శాససమండలి సభ్యులు వుంటారు. ఈ ప్రభుత్వానికి రోజువారి ప్రభుత్వ కార్యకలాపాలకు బాధ్యత ముఖ్యమంత్రి నేతృత్వంలోని మంత్రివర్గం కాగా, రాష్ట్ర పరిపాలన గవర్నరు పేరున జరుగుతుంది. ముఖ్యమంత్రి,మంత్రివర్గం చేతిలో చట్టాలు చేసే అధికారం వుంటుంది. శాసనవ్యవస్థతో పాటు శాసనాల అమలుకు కార్యనిర్వాహకవ్యవస్థ, హక్కుల పరిరక్షణకు న్యాయవ్యవస్థ వున్నాయి.
గవర్నర్
2023 ఫిబ్రవరి 12న బిశ్వభూషణ్ హరిచందన్ స్థానంలో ఎస్. అబ్దుల్ నజీర్ ఆంధ్రప్రదేశ్ 24వ గవర్నర్‌గా భారత రాష్ట్రపతి నియమించారు.
ముఖ్యమంత్రి
వై.ఎస్. జగన్మోహన్ రెడ్డి, 2019 మే 30 న  నవ్యాంధ్ర రెండవ రాష్ట్ర ముఖ్యమంత్రిగా బాధ్యతలు చేపట్టాడు. ముఖ్యమంత్రి కార్యాలయం ముఖ్యమంత్రి కార్యక్రమాలను సమన్వయంచేస్తుంది.
మంత్రివర్గం
ప్రధాన వ్యాసం:ఆంధ్రప్రదేశ్ మంత్రి మండలి
ప్రభుత్వ శాఖలు
ప్రధాన వ్యాసం: ఆంధ్రప్రదేశ్ ప్రభుత్వ శాఖలు 30 పైగా శాఖలు, మొత్తం 253 సంస్థలు ఉన్నాయి.
జిల్లా స్ధాయి పరిపాలన
జిల్లా కలెక్టరు కార్యాలయం జిల్లా స్థాయిలో పరిపాలనకు కేంద్ర స్థానం. జిల్లా పరిషత్ అధికారులు అభివృద్ధి కార్యక్రమాలను చేపట్టటంలో జిల్లా కలెక్టరుతో సమన్వయం చేసుకుంటారు.
రాజ పత్రం
శాసనాలు వెబ్ సైట్ లో లభ్యం.
ప్రభుత్వ ఆదేశాలు
రహస్యం కానివి ప్రభుత్వ ఆదేశాలు జాలంలో అందుబాటులో వున్నాయి.
డిజిటల్ సేవలు
2001 లో ఎలెక్ట్రానిక్ సాంకేతివ్యవస్థ ఉపయోగించి రాజీవ్ ఇంటర్నెట్ విలేజి కార్యక్రమం ద్వారా ప్రజలకు మెరుగైన సేవలందించటానికి అంతర్జాలంలో ఏపీ ఆన్ లైన్ అనే జాలస్థలి ఏర్పడింది. , దీనిని అన్ని ప్రభుత్వ డిజిటల్ సేవల కొరకు విస్తరించి మైఎపి (myap) అనే జాలస్థలి (గవాక్షం) ఏర్పడింది.
శాసనసభ
చూడండి: ఆంధ్రప్రదేశ్ శాసనసభ, ఆంధ్రప్రదేశ్ శాసనసభ సభ్యుల జాబితా (2019)
శాసనమండలి
ఆంధ్రప్రదేశ్ శాసనమండలి 2007 మార్చి 30 న పునరుద్ధరించబడింది.
న్యాయవ్యవస్థ
అమరావతిలో 2019 జనవరి 1న ఆంధ్రప్రదేశ్ హైకోర్టు ప్రారంభించబడింది. దీనికి ప్రతి జిల్లాలో  పౌర, నేర వివాదాల న్యాయస్థానాలు వున్నాయి. హైకోర్టు తీర్పులు అంగీకరించని కక్షిదారులు భారత సుప్రీమ్ కోర్టులో వివాదం కొనసాగించవచ్చు.
మూలాలు
వర్గం:ఆంధ్రప్రదేశ్ ప్రభుత్వం
నెల్లిమర్ల శాసనసభ నియోజకవర్గం
చరిత్ర
2007-08 పునర్వ్యవస్థీకరణలో నెల్లిమర్ల, పూసపాటిరేగ, డెంకాడ, భోగాపురం మండలాలను కలిపి ఈ నియోజకవర్గాన్ని ఏర్పరచారు. 25 మార్చి 2019 నాటికి నియోజకవర్గంలో మొత్తం 200,831 మంది ఓటర్లు ఉన్నారు.
నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
సూయజ్ కాలువ
thumb|upright|భూకక్ష్య నుండి, సూయజ్ కాలువ దృశ్యం. thumb|right|ఎల్-బల్లాహ్ వద్ద, రవాణా నౌకలు thumb|right|స్పాట్-ఉపగ్రహం నుండి సూయజ్ కాలువ. సూయజ్ కాలువ (ఆంగ్లం : Suez Canal) ఈజిప్టు లోని ఒక కాలువ. 1869 లో ప్రారంభింపబడినది. యూరప్, ఆసియా ల మధ్య జల రవాణా కొరకు ఆఫ్రికా ను చుట్టిరాకుండా, దగ్గరి మార్గానికి అనువైనది. మధ్యధరా సముద్రాన్ని, ఎర్ర సముద్రాన్నీ కలిపే ఓ కృత్రిమ జలసంధి లాంటిది. ఆఫ్రికా, ఆసియాలను విడదీస్తుంది. దీనికి ఉత్తర కొసన సైద్ రేవు, దక్షిణ కొసన సూయెజ్ నగరంలోని టివ్ఫిక్ రేవు ఉన్నాయి. దానికి రెండు వైపులా ఉన్న అప్రోచ్ కాలువలతో కలిపి ఈ కాలువ పొడవు, 193.3 కి.మీ.
ఈ కాలువను ఈజిప్టు కు చెందిన సూయజ్ కెనాల్ అథారిటీ (SCA) చే నిర్వహిస్తోంది. 2020 లో, 18,500 పైచిలుకు నౌకలు ఈ కాలువ గుండా ప్రయాణించాయి (రోజుకు సగటున 51.5).
చరిత్ర
1858 లో, కాలువ నిర్మాణానికి ఎక్స్ప్రెస్ ప్రయోజనం కోసం ఫెర్డినాండ్ డి లెస్సెప్స్ సూయజ్ కెనాల్ కంపెనీని స్థాపించారు. కాలువ నిర్మాణం 1859 నుండి 1869 వరకు కొనసాగింది. ఒట్టోమన్ సామ్రాజ్యపు ప్రాంతీయ అధికారం క్రింద దీని నిర్మాణం జరిగింది. ఈ కాలువను అధికారికంగా 1869 నవంబరు 17 న ప్రారంభించారు. ఇది ఉత్తర అట్లాంటిక్ మహాసముద్రం, ఉత్తర భారత మహాసముద్రాల మధ్య మధ్యధరా సముద్రం ఎర్ర సముద్రాల ద్వారా నేరుగా జల మార్గసౌకర్యాన్ని అందిస్తుంది. తద్వారా దక్షిణ అట్లాంటిక్ మహా సముద్రం, దక్షిణ భారత మహాసముద్రాల గుండా ప్రయాణించాల్సిన అవసరాన్ని తప్పిస్తుంది. అరేబియా సముద్రం నుండి లండన్ కు ఉన్న ప్రయాణ దూరాన్ని సుమారు 8,900 కిలోమీటర్ల మేర తగ్గిస్తుంది. ఇవీ చూడండి
మూలాలు
వర్గం:కాలువలు వర్గం:ఈజిప్టు
రాణి అవంతీబాయి
అవంతీబాయి లోధీ (1831 ఆగస్టు 16 - 1858 మార్చి 20) భారతీయ రాజపుత్ రాణి, పాలకురాలు. స్వాతంత్ర్య సమరయోధురాలు కూడా. ఆమె మధ్యప్రదేశ్‌లోని రామ్‌గఢ్ (ప్రస్తుత దిండోరి) రాణి. 1857 భారతీయ తిరుగుబాటు సమయంలో బ్రిటిష్ ఈస్ట్ ఇండియా కంపెనీకి ప్రత్యర్థి, ఆమెకు సంబంధించిన సమాచారం చాలా తక్కువగా ఉన్నా జానపద కథల నుండి కాస్త వెలుగులోకి వచ్చింది. ఆమె లోధి రాజ్‌పుత్ కమ్యూనిటీకి చెందినది కావున 21వ శతాబ్దంలో లోధి రాజ్‌పుత్ రాజకీయాల్లో ఆమె ఒక ఐకాన్‌గా నిలిచింది.
సంస్థానాధీశులు ఎందరు లొంగిపోయినా రాణీ అవంతీబాయి మాత్రం బ్రిటిష్‌ ఈస్ట్‌ ఇండియా కంపెనీ వారిపై ఎత్తిన ఖడ్గాన్ని దించలేదు. ఏడాదిన్నరపాటు 1857 మే 10 నుండి 1858 నవంబరు 1 వరకు సాగిన మొదటి భారత స్వాతంత్య్ర యుద్ధంలో రాణి రాణి అవంతీబాయి శత్రుసైన్యంతో పొరాడింది. గెరిల్లా యుద్ధ వ్యూహంతో వారిని ఎదుర్కొన్న ఆమె శత్రువుకు సజీవంగా చిక్కరాదని తన సైనికుడి దగ్గర ఉన్న ఖడ్గాన్ని లాక్కుని 1858 మార్చి 20న ప్రాణత్యాగం చేసుకుంది.
జీవితం తొలి దశలో
అవంతీబాయి లోధీ 1831 ఆగస్టు 16న సివ్‌నీ జిల్లాలోని మంకేహడి గ్రామంలో లోధి రాజ్‌పుత్ కుటుంబంలో జన్మించింది. ఆమె తండ్రి పేరు జుజార్ సింగ్. ఆమె రామ్‌గఢ్ (ప్రస్తుత దిండోరి) రాజా లక్ష్మణ్ సింగ్ కుమారుడు రాజ్‌పుత్ యువరాజు విక్రమాదిత్య సింగ్ లోధిని వివాహం చేసుకుంది. ఆమెకు అమన్ సింగ్, షేర్ సింగ్ అనే ఇద్దరు పిల్లలు. 1851లో రాజా లక్ష్మణ్ సింగ్ మరణించాడు. ఆ తరువాత రాజా విక్రమాదిత్య రాంగఢ్ రాజు అయ్యాడు. మైనర్ బాలుర సంరక్షకురాలిగా ఉన్న ఆమెకు రాజ్యాధికారం వచ్చింది. రాణిగా ఆమె రాష్ట్ర వ్యవహారాలను సమర్థంగా నిర్వహించింది. బ్రిటిష్ వారి సూచనలను పాటించవద్దని రాణి రాష్ట్ర రైతులను ఆదేశించింది. ఈ సంస్కరణతో ఆమె ప్రజాదరణ పొందింది.
మూలాలు
వర్గం:1831 జననాలు వర్గం:1858 మరణాలు వర్గం:19వ శతాబ్దపు మహిళా పాలకులు వర్గం:మధ్యప్రదేశ్ చరిత్ర వర్గం:భారతదేశం వర్గం:యుద్ధాలు చేసిన భారతీయ మహిళలు వర్గం:ఆత్మహత్యలు
న్యూఢిల్లీ కాళిబరి దేవాలయం
న్యూఢిల్లీ కాళిబరి దేవాలయం, న్యూఢిల్లీ లో ఉన్న కాళీకాదేవి దేవాలయం. 1930లలో స్థాపించబడిన ఈ దేవాలయం, లక్ష్మీనారాయణ దేవాలయానికి (బిర్లా మందిర్) సమీపంలో ఉంది.
చరిత్ర
దేశ రాజధాని న్యూఢిల్లీలో బెంగాలీ జనాభా పెరుగుతున్న నేపథ్యంలో అనేక సంవత్సరాల అభ్యర్థనల తరువాత, లక్ష్మీనారాయణ దేవాలయం పక్కన దేవాలయ రహదారిలో ఒక ఎకరం భూమి కేటాయించబడింది. కొల్‌కత్తాలోని కాళీఘాట్ కాళీ ఆలయంలో ఉన్న ప్రతిమ (విగ్రహం)తో కాళీ దేవి రూపంలో దేవి విగ్రహాన్ని రూపొందించారు. మందిరం కమిటీ 1935లో సుభాష్ చంద్రబోస్ మొదటి అధ్యక్షుడిగా అధికారికీకరించబడింది. మొదటి మందిర భవనాన్ని సర్ జస్టిస్ మన్మథ నాథ్ ముఖర్జీ ప్రారంభించాడు. కొంతకాలం తరువాత అధికార యంత్రాంగం మరో భవనాన్ని ఏర్పాటు చేసింది. బెంగాలీ పర్యాటకులు అక్కడ బస చేయడానికి వసతి గదులు ఉన్నాయి. ఇందులో ఒక గ్రంథాలయం కూడా ఉంది.
దుర్గా పూజ
ఈ దేవాలయంలో జరుపుకునే దుర్గా పూజ, నగరంలోని పురాతన దుర్గా పూజలలో ఒకటి. ఇది 1925లో ప్రారంభమైంది. కాళిబరి అసలు దేవాలయం బైర్డ్ రోడ్ (నేటి బంగ్లా సాహిబ్ రోడ్)లో ఉంది, ఇక్కడ స్థానిక బెంగాలీ సంఘం వార్షిక దుర్గా పూజల కోసం వస్తారు. 1931 తర్వాత ప్రస్తుత దేవాలయం వచ్చిన తర్వాత అది ఇక్కడికి మార్చబడింది. ఢిల్లీలోని వందలాది పూజా కమిటీలకు ఇది నోడల్ పాయింట్‌గా కొనసాగుతోంది, ఢిల్లీ బెంగాలీలలో విస్తృతంగా గౌరవించబడుతుంది. 1910లో ప్రారంభమైన ఢిల్లీ దుర్గా పూజా సమితి నిర్వహించే కాశ్మీరీ గేట్ వద్ద ఢిల్లీలోని పాత పూజలు మాత్రమే జరుగుతున్నాయి. తిమార్‌పూర్ లో 1914లో సివిల్ లైన్స్ పూజా సమితి ద్వారా నిర్వహించబడిన తిమార్‌పూర్ పూజ. 1936 నుండి పూజ ఆచారాలు కూడా మారలేదు. రవీంద్ర సంగీతం, పారాయణంలో సాంప్రదాయ పోటీలు ఇప్పటికీ నిర్వహించబడుతున్నాయి. పూజా పండల్‌ను నిర్మించేందుకు కోల్‌కతా నుండి కళాకారులను రప్పిస్తారు.
ప్రదేశం
న్యూఢిల్లీలోని కన్నాట్ ప్లేస్‌కు పశ్చిమంలో ఈ దేవాలయం ఉంది. స్థానికంగా ఉండే బస్సులు, టాక్సీలు, ఆటో-రిక్షాల ద్వారా ఢిల్లీ నగరం నుండి సులభంగా చేరుకోవచ్చు. సమీపంలోని ఢిల్లీ మెట్రో స్టేషన్ నుండి సుమారు 2 కి.మీ.ల దూరంలో ఉంది.
బయటి లింకులు
వర్గం:1930 స్థాపితాలు వర్గం:హిందూ దేవాలయాలు
అజయ్ భట్
అజ‌య్ భ‌ట్ ఉత్తరాఖండ్ రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 జులై 7 నుండి కేంద్ర ర‌క్ష‌ణ‌ & పర్యాటక శాఖ సహాయ మంత్రిగా భాద్యతలు నిర్వహిస్తున్నాడు.